**3. Овлашћења и обавезе у поступку спровођења избора за председника Републике**

 У поступку спровођења избора за председника Републике, Републичка изборна комисија, на основу Закона о избору председника Републике, Закона о избору народних посланика, Закона о јединственом бирачком списку и Закона о финансирању политичких активности, има следећа овлашћења, односно обавезе:

1. стара се о законитом спровођењу избора,
2. усклађује и надзире рад органа за спровођење избора,
3. објављује роковник за вршење изборних радњи,
4. прати примену и даје мишљења у вези са применом Закона о избору председника Републике и Закона о избору народних посланика,
5. прописује правила за гласање у посебним ситуацијама, када се услед елементарне непогоде, епидемије или других разлога гласање на појединим бирачким местима не може спровести по правилима Закона о избору народних посланика а да се тиме не угрозе безбедност и здравље бирача
6. именује, разрешава и констатује престанак функције члана и заменика члана органа за спровођење избора, у складу са законом,
7. образује локалну изборну комисију, ако на дан кад је одлука о расписивању избора ступила на снагу у скупштини града, односно општине не постоји локална изборна комисија,
8. обезбеђује изборни материјал за спровођење избора,
9. утврђује обрасце за подношење пријава за посматрање рада органа за спровођење избора и омогућава заинтересованим посматрачима праћење рада органа за спровођење избора,
10. одређује бирачка места, у складу са законом,
11. прописује обрасце за подношење предлога кандидата за председника Републике,
12. одлучује о поднетом предлогу кандидата за председника Републике, тако што:

- проглашава кандидата за председника Републике, ако је предлог тог кандидата поднет у складу са законом,

- одбацује неблаговремен и неуредан предлог кандидата односно предлог кандидата који је поднело лице које по закону није овлашћено да предлаже кандидате за председника Републике,

- налаже отклањање недостатака предлога кандидата који су сметња за његово проглашење,

- одбија проглашење кандидата у складу са законом,

1. решењем констатује да је повучен предлог проглашеног кандидата за председника Републике, ако предлагач кандидата повуче свој предлог,
2. решењем констатује да је проглашени кандидат за председника Републике одустао од кандидатуре, ако проглашени кандидат достави оверену писмену изјаву да одустаје од кандидатуре,
3. прикупља изјаве предлагача кандидата о намери коришћења средстава из јавних извора за финансирање трошкова изборне кампање и доставља их министарству надлежном за послове финансија,
4. прописује распоред места по којем посланичке групе предлажу чланове и заменике чланова бирачких одбора у сталном саставу,
5. спроводи поступак жреба за утврђивање редоследа кандидата на листи кандидата за избор председника Републике,
6. утврђује и објављује листу кандидата за избор председника Републике,
7. објављује укупан број бирача у Републици Србији,
8. утврђује боју гласачког листића и боју контролног листа за проверу исправности гласачке кутије,
9. утврђује број гласачких листића који треба да се штампа, који мора бити једнак броју бирача уписаних у бирачки списак,
10. утврђује облик и изглед гласачког листића,
11. на основу решења министарства надлежног за послове управе о изменама у Јединственом бирачком списку по закључењу бирачког списка, уноси измене (упис, брисање или исправка) у изводе из бирачког списка и посебне изводе из бирачког списка,
12. утврђује и објављује коначан број бирача у Републици Србији,
13. припрема за сваки бирачки одбор материјал за гласање,
14. прописује обрасце записника о примопредаји изборног материјала за спровођење избора,
15. објављује незваничне податке о току гласања,
16. утврђује прелиминарне резултате избора за сва бирачка места која су обрађена у року од 24 часа од затварања бирачких места,
17. одлучује о захтевима за поништавање гласања на бирачком месту и приговорима, у складу са законом,
18. доноси збирни извештај о резултатима гласања у иностранству,
19. доноси и објављује укупан извештај о резултатима избора,
20. одређује понављање гласања ако ниједан кандидат за председника Републике не добије већину гласова бирача који су гласали,
21. издаје изабраном кандидату уверење о избору за председника Републике,
22. доставља податке органима надлежним за прикупљање и обраду статистичких података,
23. подноси Народној скупштини извештај о спроведеним изборима.